Võrkpallihuvilisena läks Tair Anton peale Kilingi-Nõmme keskkooli lõpetamist Tartu Ülikooli kehakultuuri teaduskonda just mõttega saada spordimanageriks. Tartu Ülikooli lõpetas ta 1996 aastal sporditeooria erialal, kusjuures bakalaureusetööks oli lõpetamisel sel ajal ainulaadne teema - "Spordiklubide struktuurne ja majanduslik ülesehitus". Peale ülikooli lõpetamist töötas ta mõnda aega Pärnu Võrkpalliklubi  managerina, kust siirdus tööle Pärnu linnavalituse kultuuriosakonda reklaami- ja infotoimetajaks, tegeledes aastaid Pärnu linna imagoürituste korraldamise ja kõigi teiste erinevate Pärnu ürituste reklaamimisega. Viimased paar aastat on Tair Anton töötanud Port Arturi turundusjuhina.